OzLabs/hebrew-wiki-articles huggingface dataset:
ארטור וילקה

ארטור פריץ וילקה (בגרמנית: Artur Fritz Wilke; 1 בפברואר 1910, אינוברוצלב - 11 במאי 1989, פיינה, Peine) היה פושע מלחמה נאצי ושטורמבאנפיהרר אס אס שהורשע ברצח של 6,600 יהודים בתקופת השואה. לאחר המלחמה גנב וילקה את זהותו של אחיו המנוח ועבד במשך שנים רבות כמורה בבית ספר בכפר שטדרדורף (Stederdorf), היום רובע בעיר פיינה בסקסוניה התחתונה שבגרמניה.<ref></ref><ref></ref>

== חייו ==
וילקה למד תאולוגיה פרוטסטנטית בארלנגן ובגריפסוואלד אצל אדולף שלטר. לפי ההיסטוריון שאול פרידלנדר בספרו "גרמניה הנאצית והיהודים 1939-1945", שלטר השתייך ל"גרעין קשה של שונאי יהודים".<ref></ref>

וילקה הצטרף למפלגה הנאצית ב-1931 וב-1932 הצטרף לאס אה, האגף החצי-צבאי של המפלגה הנאצית. בסוף 1938 הצטרף לאס דה, רשות הביון של האס אס. הוא פעל עם זונדרקומנדו 1005 של האיינזצקומנדו (חוליית הרג ניידת) במינסק, בלרוס. במינסק מונה לראש המרכז האנטי-פרטיזני.<ref></ref> המדיניות הגרמנית באותה תקופה הייתה "כל היהודים הם פרטיזנים וכל הפרטיזנים הם יהודים", ועל כן וילקה היה אחראי בעיקר להשמדת היהודים במינסק ובאזור.<ref></ref><ref></ref><ref name=":3"></ref>

לאחר המלחמה ב-1945, וילק הסתתר ונטש את אשתו הראשונה ושלושת ילדיו. הוא נטל את זהות אחיו המת, ולטר וילקה, ועבר לשטדרדורף. בזהותו של ולטר וילקה הפך למורה בבית הספר של הכפר והתחתן בשנית עם רופאת הכפר, ד"ר אורסולה וילקה. הוא נמצא ונעצר בשנת 1961.<ref name=":2">
</ref><ref>
</ref><ref name=":0"></ref><ref></ref>

=== פסק דִין ===
ב-21 במאי 1963 נידון וילקה על ידי בית הדין האזורי בקובלנץ ל-10 שנות מאסר בגין "תפקידו המרכזי" בשישה מעשי הרג המוני של לפחות 6,600 יהודים. ההרשעה ברצח 6,600 יהודים מתוך אלפים רבים הגיעה עקב חוסר מידע לגבי האחראים ספציפית לפשעים באזור, למרות שזהותן של היחידות המשתתפות הייתה ידועה. הוא הורשע בהשתתפות בטבח סלוצק, בחיסול גטו מינסק ומבצע ביצות פריפיאט.<ref>
</ref><ref></ref> יומנו של וילקה, שנתפס על ידי הצבא האדום ושימש כראיה במשפטים, סייע להרשעתו. היומן כלל רשימה כגון:<blockquote>"יום שני, 8 בפברואר 1943. 05:00, אנחנו מתחילים בגטו היטב, 1,300 יהודים טופלו... מאוחר יותר, מפקד האזור קארל מחליט לשרוף (300–400 יהודים נוספים יוצאים מהבונקרים)." "יום שלישי, 9 במרץ 1943. השמש זורחת, בלילה שוב הייתה לי השריטה המעצבנת הזו."</blockquote>בפסק דינם כתבו שופטי בית המשפט:<blockquote>"וילקה אינו מסוגל לחשיבה ברורה וישרה, יש לו נטייה לעסוק בבריחות ובתירוצים". "[הוא] לאומן פנאטי ונלהב, והמשטר הקודם השתמש לרעה באידיאליזם השגוי שלו".<ref></ref><ref name=":4"></ref></blockquote>

== לקריאה נוספת ==
* The Mark of Cain: Guilt and Denial in the Post-War Lives of Nazi Perpetrators, Katharina von Kellenbach
* Jürgen Gückel: Klassenfoto mit Massenmörder. Das Doppelleben des Artur Wilke – eine Geschichte über Kriegsverbrechen, Verdrängung und die Suche nach der historischen Wahrheit. עם אחרית דבר מאת פיטר קליין. Vandenhoeck & Ruprecht, גטינגן 2019,

== הערות שוליים ==

קטגוריה:פושעי מלחמה נאצים
קטגוריה:גרמנים במלחמת העולם השנייה
קטגוריה:שואת יהודי בלארוס
קטגוריה:גרמנים שנולדו ב-1910
קטגוריה:גרמנים שנפטרו ב-1989
הצדק של היטלר

הצדק של היטלר: בתי המשפט של הרייך השלישי (בגרמנית: Furchtbare Juristen: Die unbewältigte Vergangenheit unserer Justiz; בתרגום חופשי לעברית: שופטים נוראים: העבר הבלתי פתור של מערכת המשפט שלנו) הוא ספר מאת אינגו מילר (Ingo Müller) שמציג מקרים משפטיים מתקופות רפובליקת ויימאר, גרמניה הנאצית ומערב גרמניה, וטוען להמשכיות במערכת המשפט הגרמנית על פני כל תקופות אלה. הספר פורסם לראשונה בגרמנית ב-1987, ותרגום לאנגלית פורסם ב-1991. התרגום פורסם בהוצאת אוניברסיטת הרווארד בשם Hitler's Justice.<ref></ref><ref></ref><ref></ref><ref></ref><ref></ref><ref></ref>

== הערות שוליים ==

קטגוריה:גרמניה הנאצית: חוק ומשפט
קטגוריה:גרמניה: היסטוריה
קטגוריה:ספרי עיון
קטגוריה:ספרות גרמנית
ג'רמיין פרנקו

ג'רמיין פרנקו (באנגלית: Germaine Franco) היא מלחינת סרטי קולנוע. היא החלה להלחין כסטודנטית באוניברסיטת רייס, שם סיימה את לימודיה בשנת 1984. היא הלטינית הראשונה שהצטרפה לאקדמיה האמריקאית לקולנוע.

== פילמוגרפיה נבחרת ==
* 2014: ספר החיים
* 2017: קוקו
* 2018: תופסת
* 2019: בוסית בקטנה
* 2019: דורה והעיר האבודה
* 2019: הקאסה-גרנדה
* 2019: הרעשנים
* 2021: אנקאנטו

== פרסים ==
* 2017: פרס אנני לפסקול הטוב ביותר (קוקו)

== קישורים חיצוניים ==
* 

קטגוריה:מלחינות אמריקאיות במאה ה-21
קטגוריה:זוכי פרס אנני
קטגוריה:דיסני: אישים
קטגוריה:בוגרי אוניברסיטת רייס
קטגוריה:אמריקאיות שנולדו ב-1987
הו'אופונופונו

הו'אופונופונו היא שיטה הוואית עתיקה של פיוס וסליחה. משמעות המושג הו'אופונופונו הוא לתקן טעות. הו'או= לעשות משהו, פונו= הוגן, נכון, פונופונו= הוגן ונכון בר קיימא. 
שיטות סליחה דומות מבוצעות באיים ברחבי דרום האוקיינוס השקט, כולל הוואי, סמואה, טהיטי וניו זילנד. הו'אופונופונו המסורתי בוצע לרוב בתוך המשפחה המורחבת על ידי בן משפחה.

התהליך בוצע על ידי קהונות (כוהנים) שהם מרפאים ילידי הוואי.

ממוזער

==פרוש המושג==

הו'אופונופונו במילון של הוואי:

(א) "להחזיר למוטב; להחזיר לסדר או לצורה, לתקן, ללמוד מחדש, להתאים, להטיב, להסדיר, לוסת, לישר, לנקות לעשות מסודר או מדויק, לנהל, לפקח, להשגיח, לארגן, לערוך, לעבוד בזהירות או בצורה מסודרת; להתכונן, כמו שאיש השט בקאנו מתכונן לתפוס גל."

(ב) "ניקוי מנטלי: כינוסים משפחתיים שבהם מערכות היחסים חזרו למוטב (הו'אופונופונו) דרך תפילה, דיון, וידוי, חזרה בתשובה, השבה וסליחה הדדיים.

==המנהג==

מארי קוונה פוקוי Mary Kawena Pukui (ילידת 1895) רשמה לראשונה את חוויותיה ותצפיותיה מילדותה בספרה שיצא לאור בשנת 1958.

פוקוי תיארה בספרה את ההו'אופונופונו כמנהג של בני המשפחה המורחבת אשר נפגשים כדי "לתקן" מערכות יחסים במשפחה. חלק מהמשפחות נפגשו מדי יום או פעם בשבוע, כדי למנוע מבעיות להתפרץ. משפחות אחרות נפגשו כשאדם במשפחה חלה, מתוך אמונה שמחלה נגרמת ממתחים של כעס, אשמה, האשמות וחוסר סליחה.
בהוואי, כשמישהו מהילדים במשפחתה חלה, הסבתא הייתה שואלת את ההורים: "מה עשיתם?" זאת משום שההוואים האמינו שריפוי יכול לבוא רק על ידי סליחה מוחלטת של כל בני המשפחה.

==התהליך המסורתי==

תהליך הו'אופונופונו המסורתי בוצע על מנת לתקן, לשקם ולשמור על מערכות יחסים טובות בין בני משפחה ועם האלים על ידי הגעה לגורמים ולמקור הצרות. התהליך המסורתי בוצע לרוב על ידי הבכיר ביותר במשפחה שניהל אותו. הוא או היא היו אוספים את המשפחה יחד.
תהליך ההו'אופונופונו התחיל תמיד בתפילות, לאחר התפילות הם היו מציינים את הבעיה, ודנים בעבירה. מכל בני משפחה היה מצופה לשתף פעולה, ולא להיאחז ב"תקלה". היה ניתן לקחת תקופה אחת או יותר של שתיקה ולהרהור על הסתבכות הרגשות והפציעות. הרגשות של כולם היו מקבלים הכרה. אז התרחש הווידוי, החרטה והמחילה. כשכולם משחררים אחד את השני מהבעיות ומרפים, ויחדיו הם קוטעים את העבר, בסוף הטקס הם היו סוגרים את האירוע כולם יחדיו בסעודה טקסית, הנקראת פאני (Pani)

==ראו גם==

*תקשורת לא-אלימה

קטגוריה:הוואי
סטיב סטריינג'

סטיבן ג'ון הרינגטון (באנגלית: Stephen John Harrington; 28 במאי 1959 – 12 בפברואר 2015), אשר היה ידוע כסטיב סטריינג (באנגלית: Steve Strange), היה זמר ולשי. הוא התפרסם כסולן להקת הסינת'-פופ והגל החדש ויסאג', הידועה בעיקר בזכות הסינגל "Fade to Grey", והיה אחת הדמויות המשפיעות ביותר בתנועה הרומנטית החדשה של תחילת שנות השמונים.

==ביוגרפיה וקריירה==
הרינגטון נולד בניוברידג', קיירפילי, ויילס. סבו עבר עם משפחתו לאלדרשוט, המפשייר, שם שירת אביו בצבא הבריטי כצנחן. המשפחה חזרה לוויילס והתגוררה ברייל, דנביגשייר, בחוף הצפוני. לאחר מכן הוריו התגרשו והוא חזר לניוברידג' בדרום ויילס עם אמו.

מאוחר יותר ב-1978, הרינגטון הצטרף לזמן קצר ללהקת הפאנק והגל החדש The Photons.

זמן קצר לאחר שעזב את The Photons, והחל להשתמש בכינוי סטיב סטריינג', הרינגטון הצטרף לויסאג', עם ראסטי איגן ומידג' יור מ-Rich Kids, בילי קארי מאולטראווקס, ובארי אדמסון, ג'ון מק'ג'וך ודייב פורמולה מ-Magazine. בשנת 1978 הקליטו קאבר לשיר In the year 2525 (במקור של זאגר ואוונס משנת 1969). מלכתחילה הם נועדו כפרויקט צדדי מבוסס אולפן, חתמו על חוזה בחברת Radar Records והוציאו את הסינגל הראשון שלהם "Tar" בשנת 1979. הסינגל לא זכה להצלחה, אבל בשנה שלאחר מכן, סטריינג' הופיע בסרטון בשיר של דייוויד בואי, "Ashes to Ashes", שיר שעזר להניע את תנועת האופנה החדשה הרומנטית המתפתחת למיינסטרים. מאוחר יותר באותה שנה, ויסאג' חתמו על חוזה תקליטים חדש עם חברת התקליטים פולידור רקורדס והוציאו את הסינגל השני שלהם, "Fade to Grey". הסינגל היה מהמובילים בבריטניה ובכמה מדינות אחרות באירופה, והגיע למקום הראשון בגרמניה המערבית ובשווייץ. בתור הפנים הציבוריות של הלהקה, סטריינג' זכה לככב בבריטניה ובחלקים אחרים באירופה. ויסאג' נהנתה מרצף של סינגלים להיטים ושני אלבומי להיטים לפני שאכזבות מסחריות מאוחרות יותר הובילו להתפרקותם ב-1985, עד שהלהקה הוקמה מחדש בשנות ה-2000.

לאחר הפירוק של ויסאג', סטיב סטריינג' הקים את להקת Strange Cruise קצרת הימים עם וונדי וו (לשעבר מה-The Photos). הלהקה חתמה ב-EMI רקורדס והוציאה שני סינגלים ואלבום ב-1986, אם כי לא הצליחה להשיג הצלחה.

סטריינג' היה במחזמר הבימתי טאבו של בוי ג'ורג' משנת 2002, ששיקף את סצנת המועדונים הלונדונית של אמצע שנות ה-80.

==חיים אישיים==
סטיב סטריינג' היה ביסקסואל, והיו לו מערכות יחסים עם גברים ונשים.

במשך שנים רבות, סטריינג' היה מכור להרואין. בשנים מאוחרות יותר הוא סבל מהתמוטטות עצבים, ובנובמבר 1999 הוא נעצר על גניבה מחנות, הוא נתפס כשהוא גונב בובת טלטאביז עבור אחיינו. בבית המשפט הוא נמצא אשם ונידון לשלושה חודשי מאסר על תנאי. התקשורת הבריטית פרסמה את המקרה של כוכב פופ שנקלע לתקופות קשות.<ref name="hardtime"></ref>

בשנת 2002, סטריינג' פרסם את האוטוביוגרפיה שלו, Blitzed!, שבה דיבר בפתיחות על הקריירה שלו, ההתמכרות שלו להרואין, התמוטטות העצבים שלו, המיניות שלו וניסיונותיו להחזיר את חייו יחדיו.

ב-12 בפברואר 2015 סטריינג' לקה בהתקף לב, בגיל 55, בהיותו בשארם א-שייח' שבמצרים. הוא מת מאוחר יותר באותו יום בבית החולים.<ref></ref>

== קישורים חיצוניים ==

* 

==הערות שוליים==

קטגוריה:זמרים בריטים
קטגוריה:זמרים להט"בים בריטים
קטגוריה:ביסקסואלים בריטים
קטגוריה:בריטים שנולדו ב-1959
קטגוריה:בריטים שנפטרו ב-2015
טיטי נחושתי

טיטי נחושתי (שם מדעי: Plecturocebus cupreus) הוא מין של פרימט החי באמריקה הדרומית במדינות פרו וברזיל.

== מאפיינים ==
אורכו של הטיטי הנחושתי עד 80 סנטימטרים כשחצי מהאורך מהווה הזנב ומשקלו 1 קילוגרם. פרוותו של הטיטי שעירה ובצבע אדום נחושתי (זה מקור שמו של הקוף) כשהזנב בצבע שחור-לבן. הטיטי הנחושתי פעיל ביום. בלילה ואפילו ביום שכמזג האוויר חם מדי הטיטי נח על העצים. הטיטי הנחושתי חי בקבוצות גדולות הכוללות את הזכר, הנקבה והצאצאים שלהן. לעיתים הם חיים בקבוצות הכוללות גם קופים אחרים כמו מרמוסטים וקופי טמרין. הטיטי הנחושתי חי ביערות הגשם של אמריקה הטרופית וניזון בעיקר מפירות יער, עלים, פירות הפיקוס, חרקים וביצים. עונת הרבייה היא מיולי עד נובמבר ולאחריה נולד צאצא אחד לאחר 4 חודשי היריון. תוחלת החיים של הטיטי הנחושתי בטבע אינה ידועה אך בשבי תוחלת החיים היא עד 26 שנים. הטורפים של הטיטי הנחושתי כוללים עופות דורסים גדולים כמו ההרפיה (עוף), עיט נצי אורמטי, עיט גואני מצויץ, בזי יערות, חנקיים כמו רב-חנק אזמרגדי ורב חנק מצוי, יגוארים והסמור טאירה.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1823
קטגוריה:טקסונים שתוארו בידי יוהאן בפטיסט פון שפיקס
קטגוריה:צבוסיים
קטגוריה:ברזיל: יונקים
קטגוריה:יונקים ביער האמזונאס
Disconnect

"Disconnect" הוא שיר של להקת המוזיקה האלקטרונית הבריטית קלין בנדיט, והזמרת-יוצרת הוולשית מרינה דיאמנדיס. השיר הולחן על ידי דיאמנדיס וג'ק פטרסון, הופק על ידי לוק פטרסון, ג'ק פטרסון ומארק ראלף, ויצא להורדה דיגיטלית ב-23 ביוני 2017. השיר הוא הסינגל הראשון של דיאמנדיס מאז אלבומה, Froot, משנת 2015, והאחרון שלה תחת שם הבמה "מרינה אנד דה דיימונדס", שלאחריו ידועה בשמה הפרטי בלבד, מרינה.

== רקע והרכב ==
קלין בנדיט ודיאמנדיס ביצעו את השיר לראשונה שנתיים קודם לכן, בפסטיבל קואצ'לה 2015.<ref></ref> בראיון ל-Idolator, כשנשאלה על השיר, אמרה גרייס צ'אטו, "השיר הזה, עם מרינה אנד דה דיימונדס, הוא שיר ממש מיוחד עבורנו, אבל מאז שביצענו אותו בלייב בקואצ'לה, ניסינו כיוונים שונים עבור ההפקה. עכשיו אנחנו תוהים אם לחזור למקור, ואז לא יהיה צורך שתחכו שנתיים!" ג'ק פטרסון אמר, "יש כ-30 גרסאות שונות שלו במחשב הנייד שלי. אני חושב שסיימנו אחת, למעשה - עבדתי עליה בדרך לניו יורק במטוס, תהיה לכם הפתעה נעימה בקרוב".<ref></ref> ב-1 ביוני 2016, שאלה דיאמנדיס את הלהקה לגבי תאריך היציאה של השיר דרך ציוץ בטוויטר.<ref name="Billboard"></ref> צ'אטו הסבירה בראיון ל-BBC News כי השיר "עבר כמה שינויים".<ref></ref>

מייק ואס מ-"Idolator" תיאר את השיר כ-"המנון דיסקו קודר על הבדידות שבחיים המודרניים".<ref name = "Idolator"></ref>

== רשימת רצועות ==

== קרדיטים ==
הקרדיטים שלהלן לקוחים מטיידל.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קלין בנדיט
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי מרינה דיאמנדיס
קטגוריה:שירים שהופקו על ידי מארק ראלף
קטגוריה:שירים על בדידות
קטגוריה:סינגלים בהוצאת אטלנטיק רקורדס
סוראפל דגנצ'או

סוראפל דגנצ'או (באמהרית: ሱራፌል ዳኛቸው; נולד ב-11 בספטמבר 1997 באתיופיה) הוא כדורגלן אתיופי המשחק בעמדת הקשר ההתקפי בקבוצת פאסיל קנמה מליגת העל האתיופית ובנבחרת אתיופיה.

== קריירת מועדונים ==
דגנצ'או שיחק באדאמה סיטי מליגת העל האתיופית. ב-5 באוגוסט 2018 חתם בפאסיל קנמה מליגת העל האתיופית.

== קריירה בינלאומית ==
ב-4 באוגוסט 2019 ערך דגנצ'או את הופעת הבכורה שלו בנבחרת אתיופיה, בניצחון 4-3 על נבחרת ג'יבוטי במסגרת מוקדמות אליפות האומות האפריקאיות 2020. ב-19 בנובמבר הבקיע את שער הבכורה שלו בנבחרת, בניצחון 2-1 על נבחרת חוף השנהב במסגרת מוקדמות גביע אפריקה לאומות 2021.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:קשרי כדורגל אתיופים
קטגוריה:כדורגלני אדאמה סיטי
קטגוריה:כדורגלני פאסיל קנמה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1997
ויסאג'

ויסאג (באנגלית: Visage) הייתה להקת סינת'-פופ בריטית שהוקמה בלונדון בשנת 1978. הלהקה נקשרה קשר הדוק לתנועת האופנה החדשה הרומנטית המתפתחת של תחילת שנות ה-80, והיא ידועה בעיקר בזכות הלהיט שלה "Fade to Grey" שיצא בסוף שנת 1980. זמן קצר לאחר שסולן הלהקה, סטיב סטריינג' עזב את להקת הפאנק The Photons, הוא הצטרף לויסאג', עם ראסטי איגן ועם מידג' יור מ-Rich Kids ומאולטראווקס, בילי קארי מאולטראווקס, ובארי אדמסון, ג'ון מק'גיוק ודייב פורמולה מ-Magazine. בשנת 1978 ויסאג' הקליטו קאבר לשיר In the year 2525 (במקור של זאגר ואוונס משנת 1969). מלכתחילה נועדה ויסאג' להיות פרויקט צדדי מבוסס אולפן של חבריה, והם חתמו על חוזה בחברת Radar Records והוציאו את הסינגל הראשון שלהם "Tar" בשנת 1979. הסינגל לא זכה להצלחה. מאוחר יותר באותה שנה, ויסאג' חתמו על חוזה תקליטים חדש עם חברת התקליטים פולידור רקורדס והוציאו את הסינגל השני שלהם, "Fade to Grey". הסינגל היה מהמובילים בבריטניה ובכמה מדינות אחרות באירופה, והגיע למקום הראשון בגרמניה המערבית ובשווייץ. בתור הפנים הציבוריות של הלהקה, סטריינג' זכה לככב בבריטניה ובארצות אחרות באירופה. ויסאג' נהנתה מרצף של סינגלים להיטים ושני אלבומי להיטים לפני שאכזבות מסחריות מאוחרות יותר הובילו להתפרקותם ב-1985, עד שהלהקה הוקמה מחדש בשנות ה-2000. הלהקה הוציאה שני אלבומים שהגיעו לטופ 20 בבריטניה, Visage ו-The Anvil וחמישה סינגלים בטופ 30 לפני שהכישלון של אלבומה השלישי, Beat Boy, הוביל להתפרקותה של הלהקה בשנת 1985.

בלהקה היו שינויים שונים בהרכב לאורך השנים, כולם בראשות הסולן סטיב סטריינג', שהקים את הלהקה מחדש בשנות ה-2000. בשנת 2013, ההרכב האחרון של הלהקה הוציא Hearts and Knives, האלבום החדש הראשון של ויסאג' מזה 29 שנים. האלבום החמישי והאחרון של הלהקה, Demons to Diamonds, יצא ב-2015, תשעה חודשים לאחר מותו של סטריינג' בעקבות התקף לב.

==דיסקוגרפיה==
===אלבומים===
* Visage (1980)
* The Anvil (1982)
* Beat Boy (1984)
* Hearts and Knives (2013)
* Demons to Diamonds (2015)

==קישורים חיצוניים==
* 

קטגוריה:להקות בריטיות
קטגוריה:להקות סינת'-פופ
קטגוריה:להקות שהוקמו בשנת 1978
קטגוריה:להקות גל חדש
תקנת הרווקים

תקנת הרווקים היא תקנת חכמים שתיקנו רבני ירושלים בשנת ה'תק"ט (1749), האוסרת על בחורים רווקים לדור בירושלים אם הגיעו לגיל 20. אף שבעבר הקפידו על קיום התקנה, במהלך הדורות נחלש כוחה, וכיום לא נהוג להקפיד על כך. הרב עובדיה יוסף כתב כי הוא ביטל את התקנה סופית.

== היסטוריה ==
בה' באייר ה'תק"ט חתמו רבני ירושלים על איסור על גברים פנויים בגילאי עשרים-שישים לדור בירושלים, סיבת התקנה הייתה לעידוד נישואים ולגדור גילויי עריות.

לרווק ניתנה כארבעה חודשים למצוא את זיווגו, אם וכאשר לא הצליח למצוא אישה הוטל עליו לעזוב את העיר, על רווקים שנשארו בעיר הוטלו סנקציות וניתנה רשות לפקידי העיר "לרדוף אותם עד חורמה".

הרווקים המגורשים קיבלו מבני העיר צידה לדרך והוצאות היציאה.

מנוסח התקנה מובן שהתקנה היא חידוש של תקנה קדומה, על התקנה חתמו רבני ירושלים, הרבנים: נסים חיים משה מזרחי, רפאל מיוחס, רפאל יצחק זרחיה אזולאי, גדליה חיון, חיים רפאל בן אשר, רפאל משה בולה, ישראל יעקב אלגאזי, ועוד.

בין האנשים שגורשו מן העיר מחמת התקנה ניתן למנות את רבי משה חגיז, יוסף וולף, אריה לייב פרומקין, ועוד.

רבי רפאל מיוחס החתום על התקנה, כתב לאחר שלוש עשרה שנה בספרו "פרי האדמה" סיבה אחרת לתקנה, לדבריו הסיבה היא חשש לריבוי אוכלוסין, דבר שיגרום לסכסוך ערבי-יהודי ועלול להגיע לסכנת נפשות, לדבריו כיוון שהסכנה חלפה התקנה בטלה.

הרב דוד בן שמעון התלונן בשנת ה'תרכ"ב על שכחת תקנה זו וקרא לחזקה, הרב ישעיה אשר זליג מרגליות בשנת תרצ"ז קרא אף הוא לחזק את תקנה זו.

מהר"ם חגיז משתמש בקיומה של התקנה כדי להוכיח ששבתי צבי לא שימש כשד"ר מטעם רבני ירושלים: "יש לתמוה איך עמד כל זמן זה שלא נשא אישה ורבני ירושלים שלחו אותו לשליח שלהם, כל זה שקר מפורסם לא היה ולא נברא אלא משל היה...

==כיום==
הרב עובדיה יוסף בספרו יביע אומר שנדפס בה'תשנ"ג כתב שעשרות שנים קודם לכן הוא כינס בית דין יחד עם הרב יהודה צדקה והרב בן ציון אבא שאול והם ביטלו את התקנה.

הרב יהודה ברכה העלה מספר נימוקים לביטול התקנה גם ללא כינוס בית הדין, ייתכן שהתקנה נתקנה רק בעיר העתיקה, וייתכן שמכיוון שהעיר העתיקה התרוקנה מתושביה היהודים התבטלה התקנה, 

מאידך הרב יעקב יוסף (בנו של הרב עובדיה יוסף), לא קיבל את עמדת אביו וסבר שהתקנה עודנה בתוקפה. הוא קרא לחזור ולהקפיד עליה, למעט למי שדוחה את נישואיו כדי ללמוד תורה.

== קישורים חיצוניים ==
* 
* [http://forum.otzar.org/viewtopic.php?t=18601 חרם על רווק מבוגר בירושלים] אשכול בפורום אוצר החכמה
* הרב גרשון טברסקי, משמח ציון בבניה, מוסף שבת קודש של עיתון יתד נאמן, פרשת בא תשפ"ב עמ' 20–23.

== הערות שוליים ==

קטגוריה:ירושלים: דת
קטגוריה:רווקות
קטגוריה:מצוות ותקנות דרבנן
מיגנוט דבבה

מיגנוט דבבה דאדה (באמהרית: ምኞት ደበበ; נולד ב-2 בספטמבר 1995 בארבה מינץ' שבאתיופיה) הוא כדורגלן אתיופי המשחק בעמדת הבלם בקבוצת סנט ג'ורג' אדיס אבבה מליגת העל האתיופית ובנבחרת אתיופיה.

== קריירת מועדונים ==
דגנצ'או שיחק במועדונים דבביט, אדאמה סיטי ואווסה סיטי מליגת העל האתיופית. ב-16 בספטמבר 2021 חתם בסנט ג'ורג' אדיס אבבה מליגת העל האתיופית.

== קריירה בינלאומית ==
ב-26 באוגוסט 2021 ערך דבבה את הופעת הבכורה שלו בנבחרת אתיופיה, בתיקו 0-0 נגד נבחרת סיירה לאון במשחק ידידות.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:בלמי כדורגל אתיופים
קטגוריה:כדורגלני דדביט
קטגוריה:כדורגלני האווסה סיטי
קטגוריה:כדורגלני סנט ג'ורג' אדיס אבבה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1995
דסטה יוהנס

דסטה יוהנס אגטה (באמהרית: ደስታ ዮሃንስ; נולד ב-17 באפריל 1998 באווסה שבאתיופיה) הוא כדורגלן אתיופי המשחק בעמדת המגן השמאלי בקבוצת אדאמה סיטי מליגת העל האתיופית ובנבחרת אתיופיה.

== קריירת מועדונים ==
יוהנס שיחק במועדונים אווסה סיטי ודיפנס פורס מליגת העל האתיופית. ב-10 באוקטובר 2021 חתם באדאמה סיטי מליגת העל האתיופית.

== קריירה בינלאומית ==
ב-5 באוגוסט 2017 ערך יוהנס את הופעת הבכורה שלו בנבחרת אתיופיה, בתיקו 0-0 נגד נבחרת זמביה במשחק ידידות.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:מגני כדורגל אתיופים
קטגוריה:אווסה: כדורגלנים
קטגוריה:כדורגלני האווסה סיטי
קטגוריה:כדורגלני אדאמה סיטי
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1998
שמקט גוגסה

שמקט גוגסה בשה (באמהרית: ሽመክት ጉግሳ; נולד ב-1 בינואר 1995 באדיס אבבה שבאתיופיה) הוא כדורגלן אתיופי המשחק בעמדת הקשר ההתקפי בקבוצת פאסיל קנמה מליגת העל האתיופית ובנבחרת אתיופיה.

== קריירת מועדונים ==
גוגסה שיחק במועדונים אווסה סיטי ודבביט מליגת העל האתיופית. ב-26 ביולי 2018 חתם בפאסיל קנמה מליגת העל האתיופית.

== קריירה בינלאומית ==
ב-27 בנובמבר 2013 ערך גוגסה את הופעת הבכורה שלו בנבחרת אתיופיה, בתיקו 0-0 נגד נבחרת קניה במסגרת אליפות מזרח ומרכז אפריקה 2013.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:קשרי כדורגל אתיופים
קטגוריה:אדיס אבבה: כדורגלנים
קטגוריה:כדורגלני האווסה סיטי
קטגוריה:כדורגלני דדביט
קטגוריה:כדורגלני פאסיל קנמה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1995
עמנואל יוהנס

עמנואל יוהנס גאמו (באמהרית: አማኑኤል ዮሃንስ; נולד ב-14 במרץ 1999 באדיס אבבה שבאתיופיה) הוא כדורגלן אתיופי המשחק בעמדת הקשר בקבוצת אתיופיאן קופי מליגת העל האתיופית ובנבחרת אתיופיה.

== קריירת מועדונים ==
יוהנס משחק באתיופיאן קופי מליגת העל האתיופית החל משנת 2015.

== קריירה בינלאומית ==
ב-2 בספטמבר 2018 ערך יוהנס את הופעת הבכורה שלו בנבחרת אתיופיה, בתיקו 1-1 נגד נבחרת בורונדי במשחק ידידות.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:קשרי כדורגל אתיופים
קטגוריה:אדיס אבבה: כדורגלנים
קטגוריה:כדורגלני קפה אתיופי
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1999
פיטסום אלמו

פיטסום אלמו פקיר (באמהרית: ፍፁም አለሙ; נולד ב-15 ביולי 1995) הוא כדורגלן אתיופי המשחק בעמדת הקשר ההתקפי בקבוצת בהר דר קנמה מליגת העל האתיופית ובנבחרת אתיופיה.

== קריירת מועדונים ==
אלמו נולד בדסה שבאתיופיה ושיחק בפאסיל קנמה מליגת העל האתיופית. בשנת 2019 חתם בבהר דר קנמה מליגת העל האתיופית.

== קריירה בינלאומית ==
ב-13 באוקטובר 2019 ערך אלמו את הופעת הבכורה שלו בנבחרת אתיופיה, בהפסד 1-0 לנבחרת אוגנדה במשחק ידידות.

הוא נכלל בסגל נבחרת אתיופיה לקראת טורניר גביע אפריקה לאומות 2021.

== קישורים חיצוניים ==

קטגוריה:כדורגלנים אתיופים
קטגוריה:קשרי כדורגל אתיופים
קטגוריה:כדורגלני פאסיל קנמה
קטגוריה:כדורגלני נבחרת אתיופיה
קטגוריה:כדורגלני גביע אפריקה לאומות 2021
קטגוריה:אתיופים שנולדו ב-1995
פלייסר טכנולוגיות

פלייסר טכנולוגיות בע"מ, המוכרת במותג Placer.ai, היא חברת תוכנה ישראלית האוספת נתונים על תנועת קונים בחנויות ומנתחת אותם לשם מתן מידע למקבלי החלטות בתחום הנדל"ן המסחרי.

==היסטוריה==
החברה הוקמה באפריל 2015 על ידי נועם בן צבי (מנכ"ל), זוהר בר יהודה, אופיר למל (מנהל מוצר ראשי) ועודד פוספלד (CTO). החברה אוספת נתוני מיקום ממיליוני טלפונים חכמים באמצעות שלל אפליקציות הפועלות בתיאום אתה. נתונים אלה, על תנועת קונים בחנויות ומאפייניהם, מנותחים באמצעות כלי ביג דאטה של החברה על מנת לספק מידע למקבלי החלטות בתחום הנדל"ן המסחרי: היכן כדאי לפתוח חנות, מה מאפייני הקונים באזור מסוים וכדומה. מטה החברה שוכן בלוס אלטוס שבקליפורניה ומרכז הפיתוח שוכן ברמת גן.

בשנת 2024 הודיעה החברה שחצתה רף של הכנסה חוזרת שנתית (ARR) של 100 מיליון דולר.

===גיוס הון===
בגיוס ראשון גייסה החברה ארבעה מיליון דולר.

בינואר 2020 גייסה החברה 12 מיליון דולר.

באפריל 2021 גייסה החברה 50 מיליון דולר.

בינואר 2022 גייסה החברה מאה מיליון דולר לפי שווי של מיליארד דולר, ובכך הפכה לחד-קרן.

ביולי 2024 גייסה החברה 75 מיליון דולר לפי שווי של 1.4 מיליארד דולר.

==קישורים חיצוניים==
* 

==הערות שוליים==

קטגוריה:חברות תוכנה ישראליות
קטגוריה:חברות חד קרן ישראליות
קטגוריה:רמת גן: חברות
קטגוריה:ישראל: חברות שהוקמו ב-2015
פלאנטרס פאנץ'

פלאנטרס פאנץ (Planter's punch, בתרגום חופשי "פונץ' בעל מטעים") הוא קוקטייל המוכר רשמית על ידי איגוד הברמנים הבינלאומי. ההרכב של הקוקטייל השתנה מספר פעמים ושונה מאוד בין גרסאות שונות. לרוב מכיל רום כהה, מיץ הדרים (ליים או לימון) וסירופ סוכר. גרסאות שונות מכילות רכיבים נוספים כמו מיץ אננס, מיץ תפוזים ואנגוסטורה ביטרס.

==היסטוריה וגרסאות==
נטען שהקוקטייל הופיע לראשונה בג'מייקה, בסוף המאה ה-19. גרסה אחרת טוענת שמתכון ראשון לקוקטייל בשם זה מופיע בצ'ארלסטון.
לפלאנטר פאנץ' יש מספר רב של גרסאות שונות הנבדלות זו מזו ביחס בין הרכיבים הבסיסיים (רום, סוכר ומיץ ליים) וגם סוג הרכיבים. לדוגמה, ב-1878 פורסם המתכון הבא:

<blockquote><poem>A wine-glass with lemon juice fill,
Of sugar the same glass fill twice
Then rub them together until
The mixture looks smooth, soft, and nice.

Of rum then three wine glasses add,
And four of cold water please take. A
Drink then you'll have that's not bad—
At least, so they say in Jamaica<ref></ref>.</poem></blockquote>

כלומר על כל כוס יין עם מיץ לימון, יש להוסיף שתי כוסות סוכר, לערבב היטב. לאחר מכן להוסיף 3 כוסות רום. להוסיף 4 כוסות מים קרים ולהגיש.

בספרו של טריידר ויק (Trader Vic) שיצא בשנת 1946 מובא מתכון שונה מעט: 85 מ"ל רום ג'מייקני, 15 מ"ל גרנדין, מיץ של ליים אחד, 15 מ"ל מיץ לימון, רבע כפית סוכר ומי סודה. מתכון מתחרה מ-1948 המופיע בספר The Fine Art of Mixing Drinks מציין את היחסים הבאים: 45 מ"ל רום, 30 מ"ל מיץ ליים, 15 מ"ל סירופ סוכר, 60 מ"ל מים קרים ו-2–3 טיפות של אנגוסטורה ביטרס.

מתכונים מודרניים יותר מכילים גם מיץ אננס ומיץ תפוזים. כך, איגוד הברמנים הבינלאומי נתן בעבר את המתכון הבא: 65 מ"ל רום שחור, 45 מ"ל מיץ תפוזים, 45 מ"ל מיץ אננס, 30 מ"ל מיץ לימון, 10 מ"ל גרנדין, 10 מ"ל סירופ סוכר ו-3 טיפות אנגוסטורה ביטרס

במתכון של איגוד הברמנים הבינלאומי לפי עדכון משנת 2021 מופיעים היחסים הבאים:: 45 מ"ל רום ג'מייקני, 15 מ"ל מיץ ליים ו-30 מ"ל מיץ קנה סוכר. כלומר המתכון הוא גרסה של רום סאוור.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קוקטיילים
משיח הזקן

משיח הזקן הוא פזמון, שכתב אוריאל אופק והלחין יוחנן זראי. השיר נכתב במיוחד עבור הסרט סאלח שבתי, ובוצע בידי חיים טופול.

==רקע==
השיר נכתב ב-1964 (ה'תשכ"ד) עבור הסרט סאלח שבתי. את המילים כתב אוריאל אופק ואת הלחן כתב יוחנן זראי. בסרט שר את השיר חיים טופול (בדמותו של סאלח שבתי). השיר זכה להצלחה רבה, ובהמשך טופול הוציא אותו באלבום הכולל שירים נוספים מהסרט. השיר אף זכה לביצוע של ג'ו עמר.

השיר מתאר יהודי בן עדות המזרח בשם "משיח הזקן", החי במקום לא מזוהה בשם "ג'ומלאן". הוא עובד כל חייו כדי שיוכל לקנות אישה ולהתחתן אתה. בגיל 70 הוא מגשים בסופו של דבר את חלומו, קונה אישה ומקווה שהיא תוליד בנים שיישאו את שמו, אולם תחת זאת נולדות לו שבע בנות. השיר מסתיים במשחק מילים שאומר שאיש לא יישא את שמו של משיח עד שיבוא המשיח של עם ישראל, שכן "עד בוא המשיח" הוא ביטוי נפוץ לדבר שייקח הרבה זמן או אפילו נצח. אך נוסף על כך, המשיח של עם ישראל הוא בעצם המשיח המקורי שעל שמו קרוי הגיבור בשיר (שקיבל אותו כשם ולא כתואר). אז כשהוא יבוא יהיה לכאורה סוף סוף אדם "שישא את שמו" של הגיבור בשיר ובכך נוצר עיוות משעשע של מי באמת קרוי על שם מי.

השיר מאופיין בלחן עממי ומשולב בביטויים דתיים. הסטריאוטיפים המוצגים בשיר ביחס לבני המזרח, קניית נשים ואכזבה מלידת בנות, באים לידי ביטוי גם בעלילת הסרט סאלח שבתי.

==קישורים חיצוניים==
* [https://www.youtube.com/watch?v=8lCce_Kjpis השיר בביצוע חיים טופול]
* [https://web.nli.org.il/sites/nli/hebrew/digitallibrary/pages/viewer.aspx?docid=NNL03_EDUSP4848&presentorid=NLI_EDU השיר משיח הזקן באתר הספרייה הלאומית]

==הערות שוליים==

קטגוריה:שירי 1964
קטגוריה:שירים בעברית
קטגוריה:מוזיקה מזרחית
מרכז לטיפול בקשיש בקהילה (עמותה)

מרכז לטיפול בקשיש בקהילה (בראשי תיבות: מלב"ב) היא עמותה רשומה אשר הוקמה בשנת 1981 על ידי פרופ' ארנולד רוזין והעובדת הסוציאלית לאה אברמוביץ.

== פעילות ==
עמותת מלב"ב מעניקה שירותים לאנשים עם דמנציה ואלצהיימר ולבני משפחותיהם. ההערכות כיום הם שישנם כ-175,000 אנשים עם ירידה קוגניטיבית ודמנציה, ומספר דומה של בני משפחה המטפלים בהם. העמותה שואפת לשפר את איכות חייהם של החולים ובני משפחותיהם וכן לפתח שירותים חדשים בקהילה.

מנכ"ל העמותה הוא ד"ר זאב פרידמן.

יושב ראש הוועד המנהל הוא זבולון אורלב, וחברי הוועד המנהל הם: פרופ' מרטה וינשטוק-רוזין, עו"ס לאה אברומוביץ, פרופ' יצחק בריק, יואל נתן, פנינה והב, יוסי גרנות, ג'ף קאהן, מנחם וגשל.

עמותת מלב"ב הוקמה על ידי פרופ' ארנולד רוזין, שניהל במשך שנים את המחלקה הגריאטרית ב"המרכז הרפואי שערי צדק" בירושלים, יחד עם עו"ס לאה אברמוביץ. הם גיבשו שיטה מקצועית לטיפול באנשים עם דמנציה ואלצהיימר בקהילה.

שירותי העמותה<ref></ref>:
* הפעלת ארבעה מרכזי יום בירושלים ובית שמש עבור אנשים אשר אובחנו עם דמנציה, בשפות: עברית, אנגלית, רוסית, צרפתית וערבית.
* הפעלת שירותי סיעוד באזור ירושלים והסביבה, בית שמש, חלק ממטה יהודה וגוש עציון. השירות מוכר על ידי המוסד לביטוח לאומי ומשרד הביטחון.
* הפעלת שירות מלב"ב עד הבית: מגוון של תרפיות וטיפולים בבית עבור אנשים מבוגרים בכל רמות התפקוד.
* הפעלת קבוצת "פעימה" עבור אנשים צעירים עם ירידה קוגניטיבית, ובשיתוף עם מוזיאון ישראל.
* מלב"ב למשפחה: מגוון שירותים לבני משפחה מטפלים: ייעוץ, תמיכה, טיפול ועזרה בניהול הטיפול של אדם עם דמנציה.
* מלב"ב העשרה: הכשרות מקצועיות לאנשי מקצוע בקהילה.
* הפעלת מוקד טלפוני להפגת בדידות.
* פיתוח תוכנת סביון<ref></ref> – אפליקציה פשוטה להפעלה להורדה למחשב, לשיקום קוגניטיבי עבור אנשים לאחר שבץ מוחי, ולשיפור איכות חייהם של אנשים עם דמנציה.
* מאגר מידע מקצועי בנושאים מגוונים בתחום הזקנה ודמנציה.
* הכשרות לעובדים זרים המטפלים בזקן.

== קישורים חיצוניים ==
* 

* 
* 
* 
* 
* 
* 
* 

==הערות שוליים==
רוברט בריגר

רוברט בריגר (בגרמנית: Robert Brieger; נולד ב-21 בנובמבר 1956) הוא גנרל אוסטרי בדימוס, אשר שימש כראש המטה הכללי של צבא אוסטריה בין השנים 2018-2020, וכיום משמש כיושב ראש הוועדה הצבאית של האיחוד האירופי.

==ביוגרפיה==
בריגר נולד בווינה ב-21 בנובמבר 1956. הוא התגייס לצבא אוסטריה ב-1975. בין השנים 1976–1979 למד בבית הספר לשריון באקדמיה הצבאית בווינר נוישטאדט ולאחר מכן שימש כמפקד כיתה במאוטרן על הדנובה. לאחר מכן שימש כמפקד פלוגה בזוולפקסינג. בין השנים 1985–1988 עבר קורס של המטה הכללי ולאחריו הועסק בתפקידי מטה שונים. הוא שרת תקופה ביחידות צבא של הבונדסוור הגרמני ואז במכללת ההגנה של נאט"ו ברומא. בין השנים 2001–2002 שימש כמפקד המחלקה האוסטרית בקוסובו, ובין 2011–2012 פיקד על כוחות EUFOR בבוסניה והרצגובינה. הוא השתתף גם בתכנון המשלחת האוסטרית לצ'אד.

ב-2016 מונה לראש אגף הלוגיסטיקה במשרד הביטחון, ושנה לאחר מכן מונה לראש מטה שר הביטחון. ב-27 ביולי 2018 הושבע כראש המטה הכללי במקומו של אוטמר קומנדה. ב-19 במאי 2021, התפרסם כי לאחר שבריגר יסיים את הקדנציה שלו כרמטכ"ל, הוא ימונה ליושב ראש הוועדה הצבאית של האיחוד האירופי. ב-20 באוקטובר 2022 בריגר פרש מהצבא, והוחלף בתפקיד הרמטכ"ל בידי רודולף סטריידינגר. מיד לאחר מכן הוא נכנס לתפקיד יו"ר הוועדה הצבאית של האיחוד האירופי.

בריגר ידוע בעמדותיו השמרניות, ואף על פי שהוא לא מקורב לאף מפלגה, הרי שהוא נחשב למועמד המועדף של סבסטיאן קורץ ומפלגת העם האוסטרית, לתפקיד הרמטכ"ל. עם מינויו, הגדיר בריגר את משבר ההגירה באירופה כמשבר הביטחוני החמור ביותר של אוסטריה.

==קישורים חיצוניים==

* [https://www.bundesheer.at/english/forces/cv_chiefofdefencestaff.shtml רוברט בריגר], באתר הצבא האוסטרי
* [https://www.belgradeforum.org/speaker/gen-robert-brieger/ רוברט בריגר] באתר Belgrade Security Forum

קטגוריה:גנרלים אוסטרים
קטגוריה:ראש המטה הכללי (אוסטריה)
קטגוריה:אוסטרים שנולדו ב-1956
Miss the Mississippi

Miss the Mississippi (בעברית: מתגעגעת למיסיסיפי) הוא אלבום האולפן השביעי של הזמרת-יוצרת האמריקאית קריסטל גייל.<ref></ref> הוא הגיע למקום השלישי במצעד אלבומי הקאנטרי של בילבורד.<ref name=":0"></ref> האלבום היה אלבומה הראשון של גייל שיצא בהוצאת קולומביה רקורדס, וכלל שלושה סינגלים שהפכו ללהיטי קאנטרי; "Half the Way" (מקום שני במצעד שירי הקאנטרי), "It's Like We Never Said Goodbye" (מקום ראשון במצעד שירי הקאנטרי) ו-"The Blue Side" (מקום שמיני במצעד שירי הקאנטרי).<ref name=":0" />

בנוסף לכך, זכה "Half the Way" להצלחה רבה במצעד הבילבורד הוט 100, שם הגיע למקום ה-15.<ref name=":0" /> האלבום קיבל את תואר הזהב מטעם ה-RIAA ב-1980.<ref name=":1"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":1" />
|זהב
|500,000
|}

== קישורים חיצוניים ==

== הערות שוליים ==

קטגוריה:אלבומי 1979
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת קולומביה רקורדס
ביגפנדה

ביגפנדה מ.ס. בע"מ, המוכרת במותג BigPanda, היא חברת תוכנה ישראלית, המפתחת תוכנה לניהול תקלות במערכות מחשוב ארגוניות.

==היסטוריה==
החברה הוקמה בנובמבר 2011 על ידי אסף רזניק (מנכ"ל) ואליק איזנברג (CTO). מטה החברה שוכן במאונטיין ויו שבקליפורניה ומרכז הפיתוח שלה, שאותו מנהל אבי קדר-שדה, שוכן בתל אביב. החברה מפתחת תוכנה לניהול תקלות במערכות מחשוב ארגוניות ואוטומציה של הטיפול בהן (תחום הקרוי AIOps ). הצורך בכלי זה גדל עם הגידול במורכבות של מערכות המחשוב. 

===גיוס הון===
בשלב סיד גייסה החברה כ-1.5 מיליון דולר. באוקטובר 2014 גייסה החברה שבעה מיליון דולר.

באוקטובר 2015 גייסה החברה 16 מיליון שולר.

בנובמבר 2017 גייסה החברה 23 מיליון דולר.

בנובמבר 2019 גייסה החברה 50 מיליון דולר.

באוקטובר 2021 גייסה החברה 70 מיליון דולר, ובינואר 2022 השלימה גיוס של עוד 120 מיליון דולר לפי שווי של 1.2 מיליארד דולר, ובכך הפכה לחד-קרן. באוגוסט 2022 גייסה החברה עוד 15 מיליון דולר. עם המשקיעים בחברה נמנים הבנקים ולס פארגו ו-UBS.

==קישורים חיצוניים==
* 

==הערות שוליים==

קטגוריה:חברות תוכנה ישראליות
קטגוריה:חברות חד קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2011

en:BigPanda
These Days (אלבום של קריסטל גייל)

Miss the Mississippi (בעברית: בְּיָמֵינוּ) הוא אלבום האולפן השמיני של הזמרת-יוצרת האמריקאית קריסטל גייל.<ref></ref> הוא הגיע למקום השישי במצעד אלבומי הקאנטרי של בילבורד.<ref name=":0"></ref> בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "If You Ever Change Your Mind" ו-"Too Many Lovers", שהגיעו למקום הראשון במצעד שירי הקאנטרי.<ref name=":0" /> "Take It Easy" הגיע למקום ה-17.<ref name=":0" /> האלבום קיבל את תואר הזהב מטעם ה-RIAA ב-1994.<ref name=":1"></ref>

== רשימת רצועות ==

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":1" />
|זהב
|500,000
|}

== קישורים חיצוניים ==

== הערות שוליים ==

קטגוריה:אלבומי 1980
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת קולומביה רקורדס
מרדכי מרדכי

מרדכי מרדכי (נולד ב-22 ביוני 1955) הוא מנהל ישראלי, כיהן כמנכ"ל משרדי ממשלה שונים, יו"ר ומנהל הרשות לשירותים ציבוריים - מים וביוב ויו"ר חברת מקורות.

== ביוגרפיה ==
מרדכי בעל תואר ראשון בכלכלה מהאוניברסיטה העברית.<ref></ref>

מרדכי כיהן בעבר כמשנה למנכ"ל עיריית ירושלים.

בשנת 2000 מונה על ידי שר העבודה והרווחה אלי ישי למנכ״ל המשרד אך כיהן בתפקיד כחודשיים בלבד עד להחלפתו על ידי ממלא מקום השר רענן כהן.<ref></ref>

בין השנים 2001 ל-2003 שימש כמנכ״ל משרד הפנים תחת השר אלי ישי.

בשנת 2004 מונה ליו״ר הרשות לשירותים ציבוריים - מים וביוב והוא כיהן בתפקיד עד לשנת 2006.<ref></ref>

מרדכי שירת תחת השר אריאל אטיאס, כמנכ"ל משרד התקשורת בין השנים 2006-2009<ref></ref> ובהמשך כמנכ"ל משרד השיכון משנת 2009 עד לשנת 2013.<ref></ref>

בשנת 2015 עלה שמו כמועמד מוביל לתפקיד מנכ״ל הרבנות אך הוא הסיר את מועמדותו.<ref></ref>

בשנת 2014 מונה לחבר דירקטוריון מקורות, וכמה חודשים לאחר מכן מונה ליו"ר החברה<ref></ref> ופרש בסוף שנת 2021. בתקופת כהונתו הוא הוביל מספר רפורמות, בין היתר השלמת מכירת כלל מתקני ההתפלה בישראל לחברות פרטיות.<ref></ref><ref></ref>

== הערות שוליים ==

קטגוריה:מנכ"לי משרד התקשורת
קטגוריה:מנכ"לי משרד הבינוי והשיכון
קטגוריה:מנכ"לי משרד הפנים
קטגוריה:מנכ"לי משרד הרווחה והעבודה
קטגוריה:יושבי ראש מקורות
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1955
אייריק כריסטופרסן

אייריק יוהאן כריסטופרסן (בנורווגית: Eirik Johan Kristoffersen; נולד ב-3 באפריל 1969) הוא גנרל נורווגי המשמש כראש ההגנה (מקביל לרמטכ"ל) של צבא נורווגיה.

==ביוגרפיה==
כריסטופרסן נולד ב-3 באפריל 1969 והתגייס לצבא נורווגיה ב-1988. הוא למד מספר חודשים בקורס לקציני הנדסה וב-1989 חזר לשירות פעיל ומונה לראש מחלקה. בין השנים 1991–1992 שירת בלבנון במסגרת יוניפי"ל. בשנת 2000 עבר תהליך מיון לפיקוד הכוחות המיוחדים של נורווגיה וב-2001 נשלח לאפגניסטן ונלחם שם במבצע אנקונדה. ב-2014 הוא מונה לסגן מפקד פיקוד הכוחות המיוחדים. ב-2017 הוא מונה למפקד משמר הבית הנורווגי, וב-2019 הועבר לפקד על כוחות היבשה של הצבא הנורווגי. באוגוסט 2020 הוא מונה לראש ההגנה (מקביל לרמטכ"ל).

כריסטופרסן נשוי בשנית ללי תרזה יוהנסן, ויש לו ארבעה בנים מנישואים קודמים. על בסיס ניסיונו הצבאי הוא כתב את הספר "רוח הצייד - להוביל בשלום במשבר ובמלחמה" (egerånden- Å lede i fred, krise og krig) שהפך לרב מכר בנורווגיה.

==קישורים חיצוניים==

* [https://www.facebook.com/people/Eirik-Kristoffersen/100035642721969/ אייריק כריסטופרסן בפייסבוק]
* [https://www.nato.int/cps/en/natohq/who_is_who_177783.htm אייריק כריסטופרסן] באתר נאט"ו

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:מפקדי צבאות סדירים בעת החדשה: אישים
קטגוריה:אנשי צבא בשירות האומות המאוחדות
קטגוריה:נורווגים שנולדו ב-1969
Motordrome

Motordrome הוא האלבום השלישי של הזמרת והיוצרת הדנית מו, שיצא לאור ב-28 בינואר 2022 בהוצאת קולומביה רקורדס.<ref></ref> הוא הוכרז לצד יציאתם של הסינגלים "Brad Pitt" ו-"Goosebumps" ב-12 בנובמבר 2021, וכולל גם את הסינגלים "Live to Survive" ו-"Kindness".<ref name="Consequencce"></ref>

מו יצאה לסיבוב הופעות באירופה ובאמריקה הצפונית בפברואר 2022 על מנת לעזור בקידום של האלבום.<ref name="NME"></ref>

== רקע ==
מו החלה לעבוד על Motordrome כדי לעזור לעצמה להשתחרר. על כך דיברה והצהירה: "האלבום הוא כמו ספירלה שמכוונת כלפי מטה". היא הוסיפה שהאלבום עוסק "בעצב והשמחה של קבלת ועשיית שינויים שונים בחייך" והצהירה שהיא מקווה שהאלבום ירגיש "אמיתי" למאזינים. לבסוף, סיפרה שהיא "מייחלת לכך שהמאזינים יתחברו לסיפורים שבו".<ref name="DIY"></ref> היא גם הסבירה שהאלבום "מייצג שינוי עצום בחיים שלי. אף על פי שאני עדיין עושה את מה שאני אוהבת לעשות, זה מרגיש כמו פרק חדש. זה מפחיד, אבל זה מרגיע".<ref name="NME" />

"Live to Survive" הופץ כסינגל המוביל ב-28 במאי 2021,<ref></ref> וחודשיים לאחר מכן, הסינגל השני, "Kindness", שהופץ ב-30 ביולי.<ref></ref> ההכרזה הרשמית על האלבום אירעה ב-12 בנובמבר 2021, ולוותה בהפצת הסינגלים "Brad Pitt" ו-"Goosebumps".

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|28 בינואר 2022
|הזרמת מוזיקה • הורדה דיגיטלית
|קולומביה
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי מו
קטגוריה:אלבומים באנגלית
קטגוריה:אלבומי חברת קולומביה רקורדס
עיר ימים (נתניה)

שכונת עיר ימים היא שכונת מגורים בדרום-מערב נתניה, המשתרעת על פני 1,140 דונם לאורך חוף הים של נתניה, בין שכונת האירוסים לרמת פולג. היא הוקמה בשנת 2006. כעבור עשור נבנו רוב בנייני המגורים בשכונה, אם כי תנופת הבנייה בשכונה נמשכת עד היום.<ref></ref> בשכונה נבנו 4,510 יחידות דיור, 3,150 חדרי מלון וכ-34,000 מ"ר שטחי מסחר.<ref></ref>

עיר ימים המתאפיינת בריבוי בניינים רבי-קומות ומגדלי יוקרה, נחשבת לשכונה היוקרתית ביותר בנתניה ולמבוקשת ביותר באזור השרון.

השכונה מוקדשת למשוררים ומוזיקאים, דבר הניכר בשמות הרחובות ובפסלים הפזורים בה.

עיר ימים ממוקמת במרחק נסיעה מאזור תעשייה פולג ופארק שיאים, הנחשב למוקד תעסוקה מרכזי וחשוב בארץ. קניון עיר ימים הנמצא בלב השכונה, הוא הקניון הגדול ביותר בעיר נתניה ואחד הגדולים באזור השרון.

מרכז מסחרי ובילוי נוסף בשכונה הוא "מתחם פיאנו" ברחוב על שם דודו דותן.

== תכנון עירוני ==
בעת תכנון השכונה הושם דגש רב על איכות המגורים תוך שילוב שטחים ירוקים רבים. במרכז השכונה משתרע פארק גדול, עם שבילים תת-קרקעיים להולכי רגל ולרוכבי אופניים, לצד מוקדי מסחר ובילוי. כמו כן, בשכונה פועלים מוסדות חינוך ממלכתיים וגנים ציבוריים, וקיים בה חיבור הליכתי ישיר אל חוף פולג.

רבים מבקרים באופן חיובי את התכנון העירוני של השכונה, זאת לאור הקרבה למקומות הבילוי, הפנאי והתעסוקה. מנגד, יש הטוענים כי אדריכלות הבניינים היא בנאלית וכי השכונה תוכננה כמעין מבצר משאר חלקי העיר.<ref></ref>

בנוסף, קיים פולמוס רחב בדבר הקמת בתי המלון לאורכו של חוף פולג. תושבי השכונה המתנגדים למהלך טוענים כי הקמת בתי המלון תפגע ברמת החיים בשכונה ובעקבותיה חלקות הטבע לצד שמורת האירוסים יהרסו לחלוטין.<ref></ref>

== תחבורה ==
השכונה נמצאת במרחק נסיעה קצר ממחלף פולג ומכביש החוף, דבר המאפשר יציאה מהירה מהעיר לכיוון צפון ודרום הארץ וכן למטרופולין תל אביב.

התחבורה הציבורית בשכונה לא מפותחת ביחס לשכונות אחרות בעיר, אך קיימת בה רשת סדירה של קווים עירוניים אל שאר חלקי העיר, קו ישיר אל תל אביב וכן קווים המקשרים את תושבי השכונה אל תחנת הרכבת בית יהושע, בה עוצרות רכבות המגיעות לאזורים רבים בארץ, בין היתר הרצליה ותל אביב.

==קישורים חיצוניים==

== הערות שוליים ==

קטגוריה:נתניה: שכונות
Gecko

"Gecko" הוא סינגל של הדי ג'יי והמפיק המוזיקלי ההולנדי, אוליבר הלדנס, שיצא על ידי מיוזיקל פרידום רקורדס וספינינג רקורדס, ב-30 בדצמבר 2013. השיר נכתב והופק על ידי אוליבר הלדנס.

== מיקומי שיא ==

== Gecko (Overdrive) ==

גרסה מחודשת לשיר, בשיתוף הזמרת-יוצרת הבריטית, בקי היל, יצאה על ידי FFRR רקורדס, מיוזיקל פרידום רקורדס ומיניסטרי אוף סאונד, ב-22 ביוני 2014.

השיר מופיע בפסקול של משחק הווידאו, Forza Horizon 2.

=== וידאו קליפ ===
הווידאו קליפ של הסינגל יצא בערוץ היוטיוב של FFRR רקורדס, ב-20 במאי 2014. נכון לינואר 2022, הווידאו קליפ נצפה למעלה מ-32 מיליון פעמים.<ref></ref>

=== מיקומי שיא ===

=== נתוני מכירות ===

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:סינגלים מ-2014
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שנכתבו על ידי MNEK
קטגוריה:סינגלים שהגיעו למקום הראשון במצעד הסינגלים הבריטי
סטיב תול

סטיב תול (בלוקסמבורגית: Steve Thull; נולד ב-23 באפריל 1967) הוא גנרל לוקסמבורגי המשמש כראש ההגנה (מקביל לרמטכ"ל) של צבא לוקסמבורג.

==ביוגרפיה==
תול נולד באש-סור-אלזט ב-23 באפריל 1967. הוא התגייס לצבא לוקסמבורג ב-1987 ונרשם לקורס קצינים באקול רויאל מיליטר בבריסל. ב-1991 חזר ללוקסמבורג והוסמך כקצין. בין 2006–2007 נסע ללמוד באקול מיליטר בפריז. הוא השתתף במשימות נאט"ו בבוסניה והרצגובינה, צ'אד והרפובליקה המרכז אפריקאית. בין 2015–2020 הוא ייצג את לוקסמבורג במסגרות שונות של נאט"ו והאיחוד האירופי.

ב-29 בספטמבר 2020 הוא מונה לראש ההגנה - מקביל לרמטכ"ל במקומו של אלן דושן.

==קישורים חיצוניים==

* [https://www.armee.lu/organisation/personnel/personnel-cle/biographie-du-general-steve-thull סטיב תול] באתר צבא לוקסמבורג
* [https://www.nato.int/cps/en/natohq/who_is_who_178518.htm סטיב תול] באתר נאט"ו

קטגוריה:לוקסמבורגים
קטגוריה:מפקדי צבאות סדירים בעת החדשה: אישים
קטגוריה:לוקסמבורג: צבא וביטחון
קטגוריה:ילידי 1967
אפתיח'אר חאן

מייג'ור גנרל מוחמד אִפְתִיחַ'אר חאן (באורדו: افتخار خان; 10 בינואר 1907 - 13 בדצמבר 1949) היה קצין בצבא הודו הבריטית ולאחר מכן קצין בכיר בצבא פקיסטן.

אפתיח'אר חאן למד ב. בתקופת חלוקת הודו ועצמאות פקיסטן, נועד לרשת את הגנרל הבריטי דאגלס גרייסי כמפקד העליון, אך מותו בהתרסקות מטוס לפני שנכנס לתפקיד מנע אותו ממנו. הוא אחיו הצעיר של הגנרל הפקיסטני מוחמד אכבר חאן .

קטגוריה:אנשי צבא פקיסטנים
קטגוריה:הרוגי תאונות אוויריות
קטגוריה:ילידי 1907
קטגוריה:נפטרים ב-1949
אפתיח'אר מוחמד צ'אודרי

אִפְתִיחַ'אר מוחמד צ'אודרי (באורדו: افتخار محمد چودھری; נולד ב-12 בדצמבר 1948) הוא משפטן פקיסטני, שכיהן כנשיא ה-20 של בית המשפט העליון של פקיסטן. בתפקידו זה שימש במשך שלוש קדנציות לא רצופות בין 29 ביוני 2005 ל-11 בדצמבר 2013.

צ'אודרי ניהל מדיניות של אקטיביזם שיפוטי ועל רקע כך עמד בחיכוך מתמיד עם הרשות המבצעת. הוא הודח בידי פרבז מושארף אך חזר אחר כך לתפקידו והדיח בעצמו את ראש ממשלת פקיסטן יוסוף רזא גילאני וממשלתו ב-2012.

ב-2013 פרש לגמלאות וב-2015 הקים את מפלגת הצדק והדמוקרטיה של פקיסטן (PJDP).

==קישורים חיצוניים==

* 

קטגוריה:נשיאי בתי משפט עליונים
קטגוריה:עורכי דין פקיסטנים
קטגוריה:פקיסטן: חוק ומשפט
קטגוריה:ילידי 1948
Piece of Me (שיר של MK ובקי היל)

"Piece of Me" הוא סינגל של התקליטן האמריקאי, MK, והזמרת הבריטית, בקי היל, שיצא, על ידי סוני מיוזיק אנטרטיינמנט, ב-27 בפברואר 2016. השיר נכתב על ידי MK, מרי לי, בקי היל וטים פאוול, והופק על ידי MK.

נכון לינואר 2022, השיר הושמע למעלה מ-134 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא בערוץ היוטיוב של MK, ב-15 באפריל 2016. נכון לינואר 2022, הווידאו קליפ נצפה למעלה מ-3 מיליון פעמים.<ref>[https://www.youtube.com/watch?v=t867nz_OQos MK & Becky Hill - Piece of Me (Official Video) -] YouTube</ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable"
! אזור
! תאריך
! פורמט
! חברת תקליטים
! הערות
|-
! הממלכה המאוחדת
| 8 באפריל 2016
| הורדה דיגיטלית
| סוני מיוזיק אנטרטיינמנט
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירים שנכתבו על ידי בקי היל
קטגוריה:שירי בקי היל
קטגוריה:שירי 2016
קטגוריה:סינגלים מ-2016
קטגוריה:שירים באנגלית
Tony Bennett on Holiday

Tony Bennett on Holiday (בעברית: טוני בנט בחג) הוא אלבום האולפן ה-46 של זמר הג'אז האמריקאי טוני בנט. את האלבום הוציאה לאור ב-4 בפברואר 1997 חברת התקליטים קולומביה רקורדס.<ref></ref> אלבום זה יצא לאור כמחווה עבור הזמרת בילי הולידיי. בשנת 1998 זכה Tony Bennett on Holiday בפרס גראמי לאלבום הפופ הווקאלי העממי הטוב ביותר. זוהי זכייתו החמישית של בנט בפרס.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
אנה אסטי

אנה דזיובה (ברוסית: А́нна Дзю́ба, באוקראינית: Га́нна Дзю́ба; נולדה ב-24 ביוני 1990), הידועה בשם הבמה אנה אסטי (Anna Asti), היא זמרת רוסייה ממוצא אוקראיני. סולנית לשעבר מלהקת ארטיק & אסטי, בשנים 2010–2021.

==ביוגרפיה==
אנה דזיובה נולדה ב-24 ביוני 1990 בעיר צ'רקאסי שבאוקראינה. בצעירותם שרו הוריה של אנה בלהקה מוזיקלית, אך לא זכו להצלחה רבה בתחום. לזמרת יש אחות גדולה.

בשנת 2010, המפיק ארטיום אומריקין החליט ליצור פרויקט מוזיקלי חדש - ארטיק & אסטי. באינטרנט הוא נתקל בהקלטה של המבצעת אנה דז'יובה והציע לה שיתוף פעולה. באולפן מוזיקה בקייב הם הקליטו את היצירה המשותפת הראשונה שלהם "Antistress".

בשנת 2013, עברה אסטי מקייב למוסקבה. לאחר יציאת אלבום האולפן השני Здесь и сейчас של ההרכב ארטיק & אסטי, הקבוצה זכתה לפופולריות רבה: האלבום הגיע לשלוש פעמים פלטינה והוכר כאחד הפופולריים ב-2015 על פי Yandex.Music.

בשנים 2018–2019 היא פתחה שני מכוני יופי במוסקבה תחת השם "Бюро красоты от Анны ASTI".

ב-2 בנובמבר 2021, הודיע ארטיק על עזיבת הזמרת אסטי מהקבוצה ארטיק & אסטי. הקבוצה המשיכה בפעילותה בהרכב שונה, מאז שעזבה את הקבוצה, החלה אסטי קריירת סולו משלה.

ב-2 באוקטובר 2023 פורסם שקיבלה אזרחות רוסית<ref>https://eadaily.com/ru/news/2023/10/02/ukrainskaya-pevica-anna-asti-poluchila-rossiyskiy-pasport</ref>.

==חיים אישים==
בדצמבר 2020, נישאה אסטי לאיש עסקים רוסי סטניסלב יורקין.

==דיסקוגרפיה==
===אלבומי אולפן===
* 2022: Феникс
* 2023: Царица

===סינגלים===
* 2022: "Феникс"
* 2022: "Хобби" 
* 2022: "По барам"
* 2022: "Ночью на кухне"
* 2022: "" 
* 2023: "Верю в тебя"
* 2023: "Царица"

==קישורים חיצוניים==

* 

==הערות שוליים==

קטגוריה:זמרות רוסיות
קטגוריה:זמרות פופ רוסיות
קטגוריה:זמרות אוקראיניות
קטגוריה:רקדניות
קטגוריה:רוסיות שנולדו ב-1991
קטגוריה:רוסים שנולדו ב-1991
Tony Bennett: The Playground

Tony Bennett: The Playground (בעברית: טוני בנט: מגרש המשחקים) הוא אלבום האולפן ה-47 של זמר הג'אז האמריקאי טוני בנט. את האלבום הוציאה לאור ב-29 בספטמבר 1998 חברת התקליטים קולומביה רקורדס.<ref name=LATimes>Heffley, Lynne. [http://articles.latimes.com/1998/nov/05/entertainment/ca-39405 "Bennett Sings for a Whole New Crowd"]. The Los Angeles Times. November 5, 1998. Retrieved 2014-01-10.</ref><ref name=Allmusic>Ruhlmann, William. [http://www.allmusic.com/album/the-playground-mw0000043980 "'The Playground' - Overview"]. Allmusic. Retrieved 2014-01-10.</ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
מיקאל בידן

פר מיקאל בידן (בשוודית: Per Micael Bydén; נולד ב-13 ביוני 1964) הוא גנרל שוודי המשמש כמפקד העליון (מקביל לרמטכ"ל) של צבא שוודיה.

==ביוגרפיה==
בידן נולד ב-13 ביוני 1964 לפר אלבר וגון אליזבת בידן. ב-1982 הוא התגייס לצי השוודי והוצב בסוללת ארטילריית החופים אלבסבורג בעיר גטבורג. הוא למד במכללת קציני הצי ובמכללת קציני החופים, וב-1985 הוא הועלה לדרגת פהנריך (סמל). שנה לאחר מכן הוא עבר לחיל האוויר השוודי והפך לטייס קרבי ב-1987. ב-1992 הוא הועלה לדרגת קפפטן, וב-1996 לדרגת מאיור. בין השנים 1997–1999 למד בקורס של המטה הכללי. בין השנים 1999–2002 שימש כנספח האווירי בשגרירות שוודיה בוושינגטון די סי. במהלך תקופה זו הוא הועלה לדרגת אוברסט-לויטננט ב-2003 הוא חזר לשוודיה והתמנה לראש בית הספר לטיסה של חיל האוויר. בין השנים 2005–2008 הוא שימש כסגן מפקד טייסת המסוקים של חיל האוויר והועלה לדרגת אוברסט, ובין השנים 2008–2009 שימש כמפקד הטייסת.

ב-2009 הועלה בידן לדרגת בריגדה גנרל. ב-2011 הוא נשלח לאפגניסטן כנציג שוודיה לכוח הסיוע הביטחוני הבינלאומי, וב-2014 חזר לשוודיה ומונה למפקד חיל האוויר השוודי. ב-1 באוקטובר 2015 הוא הועלה לדרגת גנרל ומונה למפקד העליון (מקביל לרמטכ"ל) של צבא שוודיה. ב-1 באפריל 2021 הודיעה ממשלת שוודיה על הארכת הקדנציה של בידן עד 30 בספטמבר 2024.

==קישורים חיצוניים==

* [https://www.forsvarsmakten.se/siteassets/4-om-myndigheten/dokumentfiler/cv/cv-ledningen/cv-ob-m-byden-tab-sve-2021-02.pdf מיקאל בידן] באתר הצבא השוודי

קטגוריה:גנרלים שוודים
קטגוריה:המפקד העליון של הכוחות המזוינים של שוודיה
קטגוריה:מפקדים בלגיון הכבוד
קטגוריה:שוודים מעוטרי אות לגיון ההצטיינות
קטגוריה:שוודים שנולדו ב-1964
חנן לושקוב

חנן לושקוב (1952 - 22 במאי 2021) היה שחקן נבחרת ישראל בכדורסל כיסאות גלגלים וחבר משלחת ישראל במשחקים הפאראלימפיים.

== ביוגרפיה ==
לושקוב נפצע במלחמת יום הכיפורים ולאחר תקופת שיקום החל להתאמן בבית הלוחם.

במשחקי סטוק מנדוויל בשנת 1978 השתתף בתחרות קליעה באקדח וזכה במקום הראשון.

ב-1984 צורף לנבחרת ישראל בכדורסל בכיסאות גלגלים. ב-1988 וב-1992 התחרה עם הנבחרת במשחקי אולימפיאדת הנכים.

לושקוב נפטר ב-2021 בגיל 69. הוא הוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 
* [https://www.paralympic.org/hanan-loshkov פירוט השתתפותו בתחרויות המשחקים הפאראלימפיים] באתר הרשמי של IPC 

== הערות שוליים ==

קטגוריה:ספורטאים פאראלימפיים ישראלים
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:קלעים נכים ישראלים
קטגוריה:ספורטאים ישראלים במשחקים הפאראלימפיים סיאול (1988)
קטגוריה:כדורסלנים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:ספורטאים נכי צה"ל
קטגוריה:נכי צה"ל שהוכרו לאחר מותם כחללי צה"ל
קטגוריה:ישראלים שנולדו ב-1952
קטגוריה:ישראלים שנפטרו ב-2021
סומרטון פארק

סומרטון פארק (באנגלית: Somerton Park) הוא פרוור של העיר אדלייד, בירת מדינת אוסטרליה הדרומית. הוא נמצא 12 ק"מ דרומית למרכז העיר. בשנת 2016 בו 5,537 תושבים. בסומרטון פארק נמצאים מספר אתרים מפורסמים, ביניהם מכללת הלב הקדוש של אדלייד ובית הקברות נורת' ברייטון, אולם הוא מפורסם בעיקר בשל חוף סומרטון שבו נמצאה ב-1948 גופתו של אדם לא ידוע שמת בנסיבות לא ברורות, אירוע שנודע בתור פרשת תמאם שוד, ונותר עד היום אחת התעלומות המפורסמות ביותר בתולדות אוסטרליה.

==הערות שוליים==

קטגוריה:אדלייד
קטגוריה:אוסטרליה: פרוורים
קטגוריה:אוסטרליה הדרומית: יישובים